جمهور باشقانی یاردیمجیسی فواد اوکتای سفرده اولدوغو قوزیی قیبریس تورک جمهوریتینده باش ناظیر ارسان شنری زیارت ائدیب.
"مومکون قدر گوج‌لو، اؤز آیاق‌لاری اوزرینده دایانان و اوره تن بیر قوزیی قیبریس تورک جمهوریتینی قورماغا چالیشیریق".
بونو جمهور باشقانی یاردیمجیسی فواد اوکتای سفرده اولدوغو قوزیی قیبریس تور جمهوریتینده باش ناظیر ارسان شنری زیارتی زامانی دئییب.
بو سفری جمهور باشقانی رجب طیب اردوغانین 20 جولای باریش و آزادلیق گونو موناسیبتیله قوزیی قیبریس تور جمهوریتینه سفریندن اول حاضیرلیق گؤرمک و داوام ائدن لاییحه‌لری یئرینده گؤرمک مقصدیله رئاللاشدیردیغینی قئید ائدن فواد اوکتای فعالیت‌لرله باغلی سون وضعیتی و آتیلا‌جاق آددیم‌لاری قیمتلندیره‌جک‌لرینی سؤیله‌ییب.
اوکتای جمهور باشقانی اردوغانین سلام‌لارینی و صمیمی آرزولارینی قوزیی قیبریس تور جمهوریتی رهبرلرینه و خالقا چات‌دیرا‌راق دئییب:
"20  جولای اهمیت‌لی بیر تاریخ‌دیر؛ قوزیی قیبریس‌لی قارداش‌لاریمیزین، قیبریس تورکونون آزادلیغینا قوووشدوغو بیر تاریخ‌دیر. (قیبریس روم سلاح‌لی تشکیلاتی) ائوکا دوشونجه‌سی‌نین چوخ فرق‌لی بیر ائنوسیس (آدانی یونانیستانا ایلحاق ائدیلمه‌سی) خیال‌لاری ایله بورادا 500 ایللیک تاریخین و آدانین اصل صاحیبی اولان قیبریس تورکونو آزلیق حالینا گتیرمه‌یه جهد ائدن و بوتون حقوق‌لارینی غصب ائتمه‌یه چالیشان بیر ایشغالچی روم-یونان ایکی‌لی‌سی‌نین اویونونون سونا چاتدیغی تاریخ‌دیر. ایندی ایشغالچی‌لار تحریف ائتمکله گئرچک‌لری فرق‌لی بیر شکیلده گؤسترمه ایشلریله مشغول‌دورلار، بوندا دا هئچ واخت موفق اولا بیلمه‌یه‌جک‌لر. قیبریس تورکو آدانین اساس عنصورودور، بورانی ایشغال ائدن‌لر بونو بیر گون گؤره‌جک‌لر. اودور کی، ایکی برابر اگمن دؤولت اساسینداکی اینانجیمیز، دوشونجه‌میز و بو مؤوضوع قوزیی قیبریس تور جمهوریتی ایله همفیکیر اولماغیمیز بورا‌دان دا دونیایا گؤندردیگیمیز ان آچیق مئساژدیر".
باش ناظیر سانر ده " قوزیی قیبریس تور جمهوریتی اولا‌راق، تورکیه ایله بیرلیکده حرکت ائتدیگیمیز زامان بو جوغرافیادا ائده بیلمه‌یه‌جگیمیز بیر شئی اولمایاجاغینا اینانیریق. باشدا ماوی وطن اولماقلا تورک میللتی‌نین حقوق و ماراق‌لارینی قوروماق قوزیی قیبریس تور جمهوریتی حکومتی‌نین ده ان واجیب وظیفه‌لری آراسیندا‌دیر. آنا وطن تورکیه ایله بیرلیکده حرکت ائتمک، گوجوموزه گوج قاتماقدا‌دیر" دئییب.
